समाचार कथा
ईद अल-अदा 2016: थेरेसा मे का संदेश
“देश और दुनिया भर के तमाम मुसलमानों को मेरी ओर से ईद मुबारक। मैं आपकी खुशहाल और शांतिमय ईद की कामना करती हूं।” प्रधानमंत्री थेरेसा मे।
प्रधानमंत्री थेरेसा मे का ईद अल-अदा संदेश
प्रधानमंत्री थेरेसा मे ने कहा:
ब्रिटेन और दुनिया भर के तमाम मुसलमानों को मेरी ओर से ईद अल-अदा की मुबारकबाद। मुझे पता है यह त्योहार समुदायों के लिए बहुत अहम होता है, इस समय परिवार के लोग और दोस्त एक साथ इबादत, भोजन करते हैं और विभिन्न देशों के मुसलमानों की आस्था एकजुट होती है।
और जब आप इस एकजुटता की भावना को साझा करते हैं तो मुझे इस बात पर गर्व होता है कि इस देश के लोग कितने-कितने तरीकों से एक दूसरे से जुड़े होते हैं और हमारे राष्ट्रीय जीवन को समृद्ध बनाते हैं।
यही बात मैं राजनीति में देखती हूं जहां ब्रिटेन के मुसलमान व्यवसाय जगत में और करोड़ों पाउंड के व्यवसाय चलाने में तथा हमारी सड़कों की सुरक्षा में लगे और हमारे सुरक्षा बलों में काम करने वाले एक वास्तविक फर्क की छाप छोड़ते हैं।
यही बात मैं हमारे मुस्लिम समुदायों के कल्याणकारी और दयार्थ कामों में देखती हूं जिनके सदस्यों द्वारा गरीबों और जरूरतमंदों की उदारतापूर्वक सहायता की जाती है।
और यही बात मुझे वहां भी दिखाई देती है जब मैं साझे इतिहास का मजबूत संबंध, पारिवारिक रिश्तों और मजलूमों के प्रति परवाह के जरिए दुनिया भर के लोगों को एक दूसरे से जुड़ा हुआ देखती हूं। मैं सीरिया और इराक में चल रहे संघर्षों के बारे में खास तौर पर सोचती हूं। 2 अरब पाउंड से अधिक का हमारा योगदान, किसी भी एकल मानवीय संकट पर हमारा अब तक का सबसे बड़ा योगदान उस भयानक संघर्ष में फंसे लोगों की मदद करता है और मुझे खुशी है कि हम जरूरतमंदों को सहायता देना जारी रखेंगे।
प्रधानमंत्री होने के नाते मैं हमारे समुदायों को निरंतर मजबूत होते हुए देखना चाहती हूं। लोगों को एक साथ लाना और यह सुनिश्चित करना, कि ब्रिटेन द्वारा उपलब्ध कराए जाने वाले अधिकतर अवसरों का लाभ उठाने में हर कोई सक्षम हो, फिर चाहे उनकी पृष्ठभूमि कुछ भी हो, उनका मूलस्थान कहीं भी रहा हो, हमारी सरकार का केंद्रीय लक्ष्य है। जैसा कि मैंने कहा मैं डाउनिंग सीer ट की सीढ़ियों पर खड़ी हुई तो मैं इस देश को ऐसा बनाना चाहती हूं जो सबके हित में काम करे।
ब्रिटेन के मुसलमानों द्वारा इस देश के विकास में दिए जाने वाले योगदानों पर मुझे गर्व है और मुझे गर्व है इस बात पर कि ब्रिटेन ऊर्जावान और विविधतापूर्ण पृष्ठभूमियों से आने वाले लोगों का ठिकाना है।
इस लिए इस देश और दुनिया भर के तमाम मुसलमानों को मेरी ओर से ईद मुबारक! मैं आपके लिए खुशहाल और शांतिमय ईद की कामना करती हूं।
mai_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva